Diari Oficial de la Generalitat Valenciana


Sumari del DOGV 8170, del 15-11-2017 (2017/10675)

RESOLUCIÓ de 13 de novembre de 2017, de la Conselleria d'Educació, Investigació, Cultura i Esport, per la qual es reconeix la col·lecció museogràfica Vida Rural i Etnogràfica de Fuenterrobles com a col·lecció museogràfica permanent de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10244


Data del document
:   13-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Fuenterrobles
    * museu

RESOLUCIÓ de 13 de novembre de 2017, de la Conselleria d'Educació, Investigació, Cultura i Esport, per la qual es reconeix la col·lecció museogràfica Vida Rural i Etnogràfica de Fuenterrobles com a col·lecció museogràfica permanent de la Comunitat Valenciana. [2017/10197]  
Vista la documentació presentada per l'Ajuntament de Fuenterrobles, en què sol·licitava el reconeixement de la col·lecció museogràfica Vida Rural i Etnogràfica de Fuenterrobles com a col·lecció museogràfica permanent de la Comunitat Valenciana. Tenint en compte que l'esmentada col·lecció reuneix tots els requisits establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
  
Vist l'informe favorable signat pels tècnics de museus, vist l'informe favorable emés en el seu dia pel cap de Secció de Museus i Col·leccions Museístiques, i a proposta de la directora general de Cultura i Patrimoni, resolc:  
  
Primer  
Reconéixer la col·lecció Museogràfica Vida Rural i Etnogràfica de Fuenterrobles (València) com a col·lecció museogràfica permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència.  
  
Segon  
Publicar la present resolució en el DOGV.  
  
Tercer  
Segons el que disposa l'article 13 de l'ordre esmentada, la Conselleria d'Educació, Investigació, Cultura i Esport podrà anul·lar el present reconeixement de la col·lecció museogràfica si es deixen de complir alguns dels requisits exigits en l'ordre.  
  
Quart  
Contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport, en el termini d'un mes comptador des de l'endemà de la seua publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de novembre de 2017. El conseller d'Educació, Investigació, Cultura i Esport: Vicent Marzà Ibáñez.